ફૂડ એંડ ડ્રગ કમિશ્નર એચ.જી. કોશિયાએ કહ્યું કે, “ગુજરાત FDCAની વડોદરા, વાપી અને અમદાવાદ ઓફિસ સિવાય અન્ય સ્થળોએથી કેરળના પૂર પીડિતો માટે જરૂરી દવાઓનો જથ્થો એકઠો કરવામાં આવ્યો. આશરે 52 પ્રકારની દવાઓ પૂર પીડિતો માટે વ્યવસ્થિત પેક કરીને મોકલાઈ છે. આ સિવાય ગુજરાતના કેટલાક ડિસ્ટ્રીબ્યૂટર્સે કેરળ અને તમિલનાડુમાં આવેલી તેમની રિજનલ ઓફિસમાં સૂચના આપી કે કેરળના પૂર પીડિતોને જરૂરી તમામ દવાઓનો જથ્થો મોટા પ્રમાણમાં પૂરો પાડવામાં આવે.”